EkBass/fiwiki-20250220-pages-articles huggingface dataset:
Lovas

Lovas on kylä Vukovar-Syrmiain piirikunnassa aivan Kroatian itäosassa Itä- Slavoniassa. Kylä on Fruška Gora -vuoren rinteillä. Lovasin kuntaan kuuluu myös Opatovacin kylä. Vuonna 2001 Lovasissa oli 1 167 asukasta. Serbit tekivät kylässä etnisen puhdistuksen Kroatian sodassa 1991. == Lovasin etninen puhdistus ja joukkomurhat 1991 == Vuonna 1991 Lovasissa oli 1681 asukasta, joista kroaatteja oli 85,7 %. Serbit tuhosivat 256 taloa täysin ja vaurioittivat muita. Suurin osa vaurioista aiheutettiin pommittamalla kylää ennen hyökkäystä; joitain taloja tuhottiin jälkeenpäin. Serbit valtasivat Lovasin 10. lokakuuta 1991. Lokakuun 11. päivä serbit ajoivat 51 kroaattia Lovasin läheiselle miinakentälle, jossa kuoli 21 kroaattia ja 14 vammautui. Tarkoitus oli raivata miinakenttä käyttämällä serbien vihollisia hyväksi. 19 ihmistä surmattiin kylässä samana päivänä. Serbiarmeija valitsi erään rakennuksen vankilaksi, jonne kroaatit suljettiin. Kroaatteja, miehiä ja naisia kidutettiin siellä monin tavoin, mm. lyömällä ja viiltelemällä sekä antamalla sähköiskuja. Vapaat kroaatit joutuivat kantamaan valkoista käsivarsinauhaa. Lovasin katolinen kirkko poltettiin ja myöhemmin räjäytettiin. Myös Kroatian kunnantalo poltettiin. Monia muitakin julkisia ja yksityisiä rakennuksia tuhottiin ja kylästä vietiin maatalouskoneita Serbiaan. 1 341 ihmistä karkotettiin Lovasista. Lähelle kylän hautausmaata haudattiin 68 kyläläistä joukkohautaan, ja 10 muuta löydettiin haudoista eri puolilta kylää. Näin kaikkiaan 83 kyläläistä murhattiin. Läheisessä Opatovacin kylässä, jossa oli 550 asukasta (joista 43,4 % kroaatteja), kuoli vain 2 ja 1 katosi. Optatovacissa vaurioitettiin yli 50:tä taloa, ja 15 tuhottiin. Luokka:Kroatian kunnat Luokka:Kroatian sota
Autodesk 3ds Max

Autodesk 3ds Max (aiemmin 3D Studio ja 3D Studio MAX) on ammattilaiskäyttöön suunnattu 3D-mallintamiseen sekä animointiin tarkoitettu ohjelma. Ohjelma on julkaistu Microsoft Windowsille. Autodesk 3ds Max on yksi laajimmin käytössä olevista 3D-animaatio-ohjelmista. Sen vahvuudet ovat mallinnusominaisuuksissa sekä plugin-arkkitehtuurissa. Versiosta 4 eteenpäin mukana on ollut integroituna myös hahmojen animointiin erikoistunut Character Studio -plugin jonka avulla hahmoille voidaan luoda virtuaaliset luurangot ja näin animoida niitä huomattavasti helpommin kuin aikaisemmin. 3ds Maxia käytetään suurimmaksi osaksi peliteollisuudessa mutta myös elokuvissa, erikoisefekteissä sekä arkkitehtuurisissa esityksissä. Ohjelmasta on saatavilla myös huomattavasti halvempi opiskelijalisenssi, jota ei saa käyttää kaupalliseen työhön. Tiettyjen koulujen opiskelijat voivat saada ohjelman opiskelijalisenssin ilmaiseksi käyttöönsä Autodeskin opiskelijaportaalista. == Lähteet == == Aiheesta muualla == * Ohjelmiston verkkosivu Luokka:3D-grafiikkaohjelmistot Luokka:Windows-ohjelmat
Alaskanhusky

Alaskanhusky on koirarotu, jota ei kuitenkaan ole rekisteröity virallisesti missään maassa. Alaskanhuskyja on jalostettu rekikoiriksi kilpailemaan. Rodun jalostus on oletettavasti lähtenyt siperianhuskyista, johon on risteytetty muun muassa greyhoundia ja lintukoiria nopeuden saamiseksi ja muita arktisia rekikoiria kestävyyden lisäämiseksi. Niitä jalostetaan sekä lyhyille että pitkille matkoille ja jalostusmateriaali valitaan sen mukaan. Alaskanhuskyn jalostuksen tärkein päämäärä on mahdollisimman suuri nopeus (lyhyille matkoille) tai kestävyys (pitkille matkoille) eikä ulkonäöllä ole niinkään väliä. Myös työskentelyintoon kiinnitetään huomiota jalostuksessa, sillä on tärkeää, että jokainen valjakon koira vetää tarmokkaasti eikä jää laiskottelemaan muiden hoitaessa raskaan työn. Veto-ominaisuuksiin keskittyvän jalostuksen vuoksi, esiintyy kaikennäköisiä koiria keskikokoisista suuriin, lyhytkarvaisista pitkäkarvaisiin ja luppakorvaisista pystykorvaisiin. Alaskanhusky voi olla minkä värinen tahansa. == Aiheesta muualla == * Valjakkourheilijat Luokka:FCI:n ulkopuoliset rodut Luokka:Rekikoirat Luokka:Yhdysvaltalaiset koirarodut Luokka:Risteytyskoirat Luokka:Seulonnan keskeiset artikkelit
Panssarihait

PanssarihaitKäänteentekevä löytö mullistaa käsityksen kalojen kehityksestä Yle uutiset 26.9.2013 tai panssarikalatEsim. Maailman eläimet -teos (Dahlström, H. (toim.) Maailman eläimet. Kalat, sammakkoeläimet, matelijat. Tammi, 1988. ISBN 951-30-6533-2.) käyttää kuitenkin panssarikalat-termiä leuattomien kalojen Ostracodermi-ryhmästä (=alkukalat) (Placodermi) on sukupuuttoon kuolleiden kalojen ryhmä, johon kuuluvat vanhimmat tunnetut leualliset kalalajit. Nimensä ne ovat saaneet vahvasta pääpanssarista, joka useilla lajeista oli. Ruumiin takaosa sen sijaan oli suojaton tai suomujen peittämä. Ensimmäiset panssarihait ilmestyivät siluurikauden keskivaiheilla ja viimeiset kuolivat sukupuuttoon myöhäisellä devonikaudella. ==Katso myös== *Alkukalat (”Panssarikalat”) (Ostracodermi) == Lähteet == * Luokka:Seulonnan keskeiset artikkelit
The Matrix Reloaded

The Matrix Reloaded on 15. toukokuuta 2003 ilmestynyt yhdysvaltalainen tieteiselokuva, jonka ohjasivat ja käsikirjoittivat Wachowskin sisarukset. Sen pääosissa esiintyvät Keanu Reeves, Laurence Fishburne, Carrie-Anne Moss ja Hugo Weaving. The Matrix Reloaded on toinen osa Matrix-elokuvasarjassa. Kolmas osa on nimeltään The Matrix Revolutions. == Juoni == Neolla ja muilla kapinallisilla on arviolta 72 tuntia aikaa pelastaa Siionin kaupunki ennen kuin se tuhoutuu vihollishyökkäyksessä. Samalla Neon pitäisi suojella Trinityä tälle ennustetulta synkältä kohtalolta. ==Näyttelijät== ==Lähteet== == Aiheesta muualla == * Virallinen kotisivusto Luokka:Matrix Luokka:Wachowskin sisarusten ohjaamat elokuvat Luokka:Vuoden 2003 yhdysvaltalaiset elokuvat Luokka:Warner Brosin elokuvat
The Matrix Revolutions

The Matrix Revolutions on 5. marraskuuta 2003 ensi-iltansa saanut Matrix- trilogian kolmas elokuva. Elokuva on yhdistelmä filosofiaa ja toimintaa kuten sen edeltäjätkin. Viimeisessä osassa etsitään vastauksia kysymyksiin, jotka nousivat esille edellisessä elokuvassa The Matrix Reloaded. ==Näyttelijät== ==Lähteet== ==Aiheesta muualla== * Virallinen kotisivusto Luokka:Matrix Luokka:Wachowskin sisarusten ohjaamat elokuvat Luokka:Vuoden 2003 yhdysvaltalaiset elokuvat Luokka:Warner Brosin elokuvat
Satraappi (patafysiikka)

Satraappi on ’patafysiikan edistämisessä kunnostautunut henkilö. Satraappeja valitsee ranskalainen Collège de ’pataphysique -ryhmittymä. Kuuluisia satraappeja ovat esimerkiksi Marcel Duchamp, Man Ray, Umberto Eco ja Jean Baudrillard. Luokka:Surrealismi
Kohengeeni

Kohengeeni on nimitys kohen-juutalaisten Y-kromosomissa mahdollisesti esiintyvälle yhteiseltä kantaisältä periytyvälle yhteneväisyydelle. Kohen- asema periytyy isältä pojalle, ja perimätiedon mukaan kohenien kantaisä on Aaron, Mooseksen veli. Vuonna 1997 Nature-lehdessä julkaistiin Karl Skoreckin ja muiden tutkimus, jossa selvitettiin kohenien sukulaisuutta. Sen mukaan suuri osa ashkenasi- ja sefardijuutalaisista koheineista jakaa isälinjoissaan geenin, joka erottaa heidät muista.Steven Weitzman: The Origin of the Jews: The Quest for Roots in a Rootless Age, s. 296. Princeton University Press, 2017. Sittemmin joissakin tutkimuksissa geenin erityisyyttä juuri koheneille kyseenalaistettiin ja sitä esitettiin esiintyvän huomattavissa määrin myös ei- juutalaisilla väestöillä.Steven Weitzman: The Origin of the Jews: The Quest for Roots in a Rootless Age, s.297. Princeton University Press, 2017. Myöhemmät tutkimukset ovat jälleen tukeneet kohengeenin olemassaoloa. Vuoden 2021 tutkimuksen mukaan koheineille erityinen isälinja on haploryhmän J-M267 alaryhmä J1a1a1a1a1a1a2-B877. Zimbabwen liepeillä asuva bantuihin kuuluva lembakansa väittää polveutuvansa juutalaisista, ja myös heillä on tutkimuksen mukaan isälinjoissaan samaa geeniä. == Lähteet == Luokka:Geenit Luokka:Juutalaisuuden historia
Igor Kipnis

Igor Kipnis (27. syyskuuta 1930 – 24. tammikuuta 2002) oli Yhdysvalloissa asunut cembalisti ja pianisti. Kipnisin isä oli venäläinen bassolaulaja Aleksandr Kipnis. Kipnis syntyi Berliinissä, mutta perhe muutti vuonna 1938 Yhdysvaltoihin. Hän opiskeli cembalonsoittoa Fernando Valentin kanssa ja piti ensimmäisen konserttinsa New Yorkissa vuonna 1959. Kipnis esiintyi viimeistä kertaa lokakuussa 2001. Hän kuoli tammikuussa 2002 munuaissyöpään kotonaan Connecticutin Reddingissä. Hänen repertoaariinsa ulottui 1500-luvun musiikista moderniin cembalomusiikkiin ja jazziin. Vuonna 1995 Kipnis perusti Karen Kushnerin kanssa myös kansainvälisesti esiintyneen pianoduon. Hän esiintyi 81 levyllä, joista 55 oli soololevyjä. Luokka:Yhdysvaltalaiset cembalistit Luokka:Yhdysvaltalaiset pianistit Luokka:Vuonna 1930 syntyneet Luokka:Vuonna 2002 kuolleet
Andy Khachaturian

Ontronik ”Andy” Khachaturian on yhdysvaltalainen muusikko. Hän toimi aiemmin System of a Down -yhtyeen rumpalina. Hän liittyi yhtyeeseen vuonna 1995, mutta lopetti vuonna 1997 jonka jälkeen hänet korvasi John Dolmayan. Khachaturian toimii nykyään laulajana VoKEE-yhtyeessä. Luokka:System of a Downin jäsenet Luokka:Yhdysvaltalaiset rumpalit Luokka:Syntymävuosi puuttuu Luokka:Elävät henkilöt
Raymond Leppard

Raymond John Leppard (1. elokuuta 1927 Lontoo – 22. lokakuuta 2019Conductor and Composer Raymond Leppard - A Champion Of The Old And The New - Has Died ) oli brittiläinen kapellimestari ja cembalisti. Leppard syntyi Lontoossa ja varttui Bathissa. Hän opiskeli cembalon- ja alttoviulunsoittoa Trinity Collegessa, Cambridgen yliopistossa. Hän teki ensiesiintymisensä vuonna 1952 ja johti sen jälkeen itse perustamaansa Leppard Ensembleä. Leppard esiintyi ensimmäistä kertaa Yhdysvalloissa marraskuussa 1969. Vuosina 1973–1980 hän toimi BBC:n filharmonikkojen ylikapellimestarina. == Lähteet == Luokka:Brittiläiset kapellimestarit Luokka:Brittiläiset cembalistit Luokka:Grammy-palkinnon saajat Luokka:Vuonna 1927 syntyneet Luokka:Vuonna 2019 kuolleet
Louis-Antoine Dornel

Louis-Antoine Dornel (n. 1685 – n. 1765) oli ranskalainen, Pariisissa vaikuttanut säveltäjä, cembalisti, urkuri ja viulisti. Hän kirjoitti myös musiikin teoriaa käsittelleen kirjan Le tour du clavier sur tous les tons (1745). Dornel opiskeli urkuri Nicolas Lebèguen johdolla. Vuonna 1706 hänet kiinnitettiin Sainte-Marie-Madeleine-en-la-Citén kirkon urkuriksi François d'Agincourtin tilalle. Dornelilta on säilynyt esimerkiksi neljä kirjaa kamarimusiikkia, cembalomusiikkia, neljä kantaattia, muuta vokaalimusiikkia ja urkukappaleita. Luokka:Ranskalaiset säveltäjät Luokka:Ranskalaiset cembalistit Luokka:Ranskalaiset urkurit Luokka:Ranskalaiset viulistit Luokka:Musiikkikirjailijat Luokka:Barokkisäveltäjät Luokka:1680-luvulla syntyneet Luokka:1760-luvulla kuolleet
Francesco Panetta

Francesco Panetta (s. 10. tammikuuta 1963 Siderno, Italia) on entinen italialainen kestävyys- ja estejuoksija. Panetta kilpaili mielellään 10 000 metrin juoksussa, mutta koska Italian kestävyysjuoksun taso oli niin kova, hän keskittyi 3 000 metrin estejuoksuun. Hän voitti ensimmäisen arvokisamitalinsa Stuttgartin EM-kisoissa 1986, jossa hän sijoittui toiseksi 3 000 metrin esteissä häviten Itä-Saksan Hagen Meltzerille. Seuraavana vuonna Rooman MM- kisoissa Panetta voitti estejuoksun maailmanmestaruuden ajalla 8.08,57, mikä oli MM-kisaennätys. Samoissa kisoissa hän voitti hopeaa 10 000 metrin juoksussa ajalla 27.48,98. Soulin olympialaisissa 1988 Panetta oli esteissä yhdeksäs, mutta voitti Splitin EM-kisoissa 1990 EM-kultaa estejuoksussa. Panetta voitti Italian mestaruuden 3 000 metrin estejuoksussa vuosina 1985 ja 1988, 5 000 metrin juoksussa vuonna 1988, 10 000 metrin juoksussa vuonna 1986 sekä maastojuoksussa vuosina 1987–1992. == Lähteet == == Aiheesta muualla == * Luokka:Italialaiset estejuoksijat Luokka:Italialaiset kestävyysjuoksijat Luokka:Italialaiset maastojuoksijat Luokka:Vuonna 1963 syntyneet Luokka:Elävät henkilöt
Markku Into

Markku Vesa Milton Into (20. lokakuuta 1945 Helsinki – 7. tammikuuta 2018 Turku) oli suomalainen runoilija, joka oli yksi turkulaisen 1960-luvun underground-liikkeen johtohahmoja. Hän kirjoitti runokokoelmia, proosaa ja näytelmiä, sekä käänsi suomeksi muun muassa lukuisia beat-sukupolven kirjailijoita. Varsinaiselta ammatiltaan Into oli kirjastonhoitaja. Turun kaupunginkirjaston musiikkiosastolla hän työskenteli vuosina 1980–2007. == Ura == 1960-luvulla Into oli mukana underground-yhtyeessä Suomen Talvisota 1939–1940, jossa hänen lisäkseen vaikuttivat muun muassa Rauli ”Badding” Somerjoki, M. A. Numminen sekä Jarkko Laine. Vuonna 1974 Into levytti Love Recordsin julkaiseman singlen Keitä keitä kahvinkeitin. Myöhemmin 2000-luvulla hän esiintyi turkulaisen Turun Romantiikka -yhtyeen kanssa. Innon ensimmäinen runokokoelma Tuonela Rock ilmestyi vuonna 1971. Oman tuotantonsa lisäksi hän käänsi muun muassa Allen Ginsbergin, Lawrence Ferlinghettin, Gregory Corson, Charles Bukowskin, Hans Magnus Enzensbergern ja Bruno K. Öijerin tuotantoa. Into on myös käsikirjoittanut Søren Kierkegaardiin liittyvän sarjakuvan Paha hämärä. Vuonna 2001 hän sai Eino Leino -palkinnon ja Suomen Kirjailijaliiton tunnustuspalkinnon 2015. Valtion taiteilijaeläke Innolle myönnettiin 2010. Into on haudattu Turun hautausmaan muistolehtoon. == Teokset == * * * * * * * * * * * * * * * * * * * * * == Lähteet == == Aiheesta muualla == * Markku Into uhoaa rokista (1972) Ylen Elävä arkisto. * Markku Innon ja Seppo Lahtisen haastattelu (1999) Ylen Elävä arkisto. * Markku Innon haastattelu (video) Kirjastokaista. * Markku Innon muistokirjoitus Helsingin Sanomissa Luokka:Suomalaiset runoilijat Luokka:Suomentajat Luokka:Eino Leinon palkinnon saajat Luokka:Suomalaiset kirjastonhoitajat Luokka:Vuonna 1945 syntyneet Luokka:Vuonna 2018 kuolleet
Poppamies

Poppamies on tavallisesti jonkin heimon tai yhteisön jäsen, jolla uskotaan olevan yliluonnollisia voimia. Useimmiten sana poppamies yhdistetään intiaanien šamaaneihin, joita kutsutaan englanniksi kansanparannukseen viittaavalla nimellä medicine man (). Usein poppamiehen tehtävä on parantaminen yliluonnollisin menetelmin, ja joissain kulttuureissa sadetanssin järjestäminen. Poppamies pystyi keskustelemaan toteemin kautta esi-isien kanssa, minkä vuoksi tämä oli arvostettu yhteisön jäsen. Sana poppamies tulee suomen kielen suomalaista tietäjää ja kansanparantajaa tarkoittavista sanoista poppo tai poppa, jotka taas tulevat suoraan venäjän kielen sanasta поп (pop, “pappi”) tai suomen kielen sanasta pappi, joka sekin tulee venäjän sanasta поп. == Katso myös == * Šamanismi * Velho ==Lähteet== * Luokka:Šamanismi
Manriki-puristin

Manriki-puristin on bonsaipuiden muotoilemisessa käytettävä työkalu. Se on taivutusväline, jolla voidaan saada puun runkoon tai paksuihin ja vankkoihin oksiin mutkia. Puristin asetetaan kiinni puun runkoon ja sitä kiristetään kiristysruuveilla halutuista kohdista. == Lähteet == Luokka:Työkalut
M/S Suokki

M/S Suokki on Suomen ensimmäinen yhdistetty auto- ja matkustajamoottorilautta, joka valmistui Suomenlinnan lautaksi keväällä 1952. Se kuljetti vuoteen 2004 asti autoja sekä matkustajia Helsingin Kauppatorin ja Suomenlinnan välillä nimenään Suomenlinna-Sveaborg. Suomenlinnan Liikenne myi lautan Sun Lines -yhtiölle M/S Suomenlinna II:n. Alus sai nimekseen Suokki, mutta jatkaa liikennöintiä edelleen samalla reitillä. Nimen vaihtaminen kuului kaupan ehtoihin. == Alus == M/S Suomenlinna-Sveaborgin kastoi puolustusministeri Emil Skogin puoliso rouva Toini Skog. Suomenlinnan Liikenne Oy tilasi sen Valtion Metallitehtaiden Suomenlinnan telakalta, mutta se valmistui Valmet Oy:n Helsingin telakalta. Lautta oli toinen telakan rakentama kaksipäinen moottorilautta. Ensimmäinen oli kesällä 1949 valmistunut M/S Korkeasaari- Högholmen. Lautta suunniteltiin jäissäkulkua varten ja se pystyikin kulkemaan satamajäänmurtajan tekemässä uomassa. Ankarina talvina väylällä oli kuitenkin sellaiset jäämassat, ettei lautta päässyt niiden läpi edes satamamurtaja Turson avustamana. Aluksen valmistuessa sitä kuljetti Englannin Manchesterissa valmistettu viisisylinterinen Grossley HRL5 -dieselmoottori, joka tuotti 450 hevosvoiman (331 kilowatin) tehon. Vuonna 1967 alukseen vaihdettiin tanskalaisvalmisteinen 500 hevosvoiman (368 kW) moottori. Lautan molemmissa päissä on yksi KaMeWa-säätölapapotkuri ja hydraulisesti käännettävä peräsin, jotta lauttaa ei tarvitse kääntää reitin päätepisteissä. Vuosina 2004–2005 lauttaa korjattiin ja muun muassa moottori uusittiin. Lämmitystä varten lautassa oli aluksi puulämmitteinen, myöhemmin öljylämmitteinen, höyrykattila. Tuulilasinpyyhkimet olivat vielä 1960-luvun alussa käsikäyttöiset ja 1970-luvun alussa lautta sai ensimmäisen viestintävälineensä, LA- radiopuhelimen. == Onnettomuuksia == * 30. marraskuuta 1952 lautta törmäsi Ryssänsaareen. Peräsin ja potkuri vaurioituivat. * 13. joulukuuta 1958 lautta törmäsi merisavussa Lonnan saareen. * 18. lokakuuta 1959 lautta törmäsi sumussa Ryssänsaareen. * 30. marraskuuta 1959 lautta kolhaisi Katajanokan laiturissa olleen M/S Ellinorin lastauspuomia. * 30. marraskuuta 1964 lautta ajoi matalikolle alukseen hankitusta tutkasta huolimatta. * 28. huhtikuuta 1999 lautta törmäsi Pormestarinluotojen rantaan. * 31. elokuuta 2002 lautta törmäsi Kauppatorin laituriin, jolloin 12 ihmistä loukkaantui. == Lähteet == * Timo Herranen (2000): Suomenlinnan lauttaliikenteen historia. ISBN 952-91-2257-8 * Helsingin Sanomat 30.4.1952 s. 7 ja 9 * Uusi Suomi 30.4.1952 s. 9 === Viitteet === Suokki Luokka:Valmetin valmistamat alukset‎ Luokka:Helsingin liikenne Luokka:Suomenlinna
Maurice Gendron

Maurice Gendron (26. joulukuuta 1920 – 20. elokuuta 1990) oli ranskalainen sellisti. Hän syntyi Nizzassa ja aloitti viulunsoiton 4-vuotiaana, mutta vaihtoi instrumenttinsa pian selloon. Hän valmistui Nizzan konservatoriosta 14-vuotiaana. Gendron teki ensimmäisen julkisen esiintymisensä Lontoon Wigmore Hallissa 2. joulukuuta 1945. Samana vuonna hän soitti sellon osuuden Sergei Prokofjevin ensimmäisen sellokonserton Euroopan-ensiesityksessä. Gendron toimi professorina Pariisin konservatoriossa vuodesta 1970 lähtien. == Lähteet == * === Viitteet === Luokka:Ranskalaiset sellistit Luokka:Vuonna 1920 syntyneet Luokka:Vuonna 1990 kuolleet
Honda NSR 125

Honda NSR 125 on katukäyttöön valmistettu, japanilaisen Hondan pääosin Italiassa valmistama kevytmoottoripyörä. Mallinimen Honda lainasi menestyneestä NSR500-ratakilpurista, ja ulkonäköä lainattiin Honda NR 750 mallista. NSR 125 korvasi aiemman NS 125 mallin vuonna 1989. Honda NSR 125 oli yksi aikansa suosituimmista kevytmoottoripyöristä, ja yhdessä Yamaha TZR 125:n kanssa hallitsivat kevytmoottoripyörämarkkinoita. Ensimmäiset Honda NSR-mallit olivat moniin muihin aikansa kevytmoottoripyöriin nähden edistyneitä tekniikaltaan. NSR:ssä oli muun muassa isot levyjarrut ja sähköinen pakoaukonsäädin. Uudemman mallin Honda NSR on pysynyt tekniikaltaan ja rungoltaan samanlaisena vuodesta 1994 vuoteen 2003. Erona edelliseen malliin oli muun muassa uuden mallinen alumiinipalkkirunko, katteet ja vanteet. NSR 125R:n korvasi vuonna 2004 nelitahtinen Honda CBR 125R tiukentuneiden päästönormien myötä. == Honda NSR 125 -91 tekniset tiedot == === Moottori === *Nestejäähdytteinen yksisylinterinen kaksitahtinen. *Iskutilavuus: 124,817 cm³ *Poraus ja isku: 54x54,5 mm *Teho: 11,79 hv / 9500 rpm (31 hv kuristamattomana moottorilta, 28 hv takarenkaalta / 10250 rpm) *Kaasutin: Dell´Orto 28 PHBH *Puristussuhde: 6,8:1 *Sytytystulpan kärkiväli: 0,7-0,8 mm *Vaihteisto: 6-portainen *Märkäkytkin *Toisioveto: Ketjuveto *Välityssuhteet: **Ensiö: 3,250 **1-V: 3,091 **2-V: 2,000 **3-V: 1,471 **4-V: 1,212 **5-V: 1,043 **6-V: 0,917 **Toisio: 2,571 === Nesteet === *Polttoainetilavuus: 10,2+2,8 litraa (varatankki mukaan lukien) *Polttoaineenkulutus n. 3-7 l/100km *2-tahtiöljysäiliön tilavuus: 1,3 litraa *Vaihteistoöljyn määrä: 0,75 litraa === Mitat === *Kuivapaino: 127,0 kg *Istuinkorkeus: 800 mm *Kokonaispituus: 2010 mm *Kokonaisleveys: 670 mm *Akseliväli: 1345 mm *Eturengas: 100/80-17 *Takarengas: 130/70-17 *Jarrut Etu: Grimeca 316 mm levyjarru kaksoispuristimella *Jarrut Taka: Grimeca 220 mm levyjarru puristimella *Etuiskunvaimennus Showa 35 mm *Takaiskunvaimennus Sachs monoshock *Huippunopeus 157 km/h (kuristamaton) *Kiihtyvyys 0-100 km/h 8,20 s (kuristamaton) NSR 125
Kieran Culkin

Kieran Kyle Culkin (s. 30. syyskuuta 1982 New York, Yhdysvallat) on yhdysvaltalainen näyttelijä. Hän näytteli Roman Royta HBO:n televisiosarjassa Succession (2018–2023), josta hän sai Golden Globe- ja Primetime Emmy -palkinnot vuonna 2024. Hän aloitti uransa lapsinäyttelijänä veljensä Macaulay Culkinin kanssa Yksin kotona -elokuvissa. Vuonna 2002 hän oli ehdolla Golden Globeen roolisuorituksestaan elokuvassa Mieletön matka. Vuonna 2024 hän voitti Golden Globen parhaasta miessivuosasta roolistaan elokuvassa A Real Pain. Myös hänen toinen veljensä Rory on näyttelijä. ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1990 Yksin kotona Home Alone Fuller McCallister 1991 Äitini on naiseni Only the Lonely Patrick Muldoon Jr. 1991 Morsiamen isä Father of the Bride Matty Banks 1992 Yksin kotona 2 – Eksynyt New Yorkissa Home Alone 2: Lost in New York Fuller McCallister 1993 Ei pakopaikkaa Nowhere to Run Mike ”Mookie” Anderson 1994 Varokaa naapuria My Summer Story Ralph ”Ralphie” Parker 1996 Father of the Bride Part II Father of the Bride Part II Matty Banks 1996 Amanda Amanda Biddle Farnsworth 1998 Ystävykset The Mighty Kevin Dillon 1999 Sinussa on se jokin She’s All That Simon Boggs 1999 Sydämen soinnut Music of the Heart Lexi 15-vuotiaana 1999 Oman elämänsä sankari The Cider House Rules Buster 1999 Metsän legenda The Magical Legend of the Leprechauns Barney O’Grady 2002 Kuoripoikien kosto The Dangerous Lives of Altar Boys Tim Sullivan 2002 Mieletön matka Igby Goes Down Jason ”Igby” Slocumb, Jr. 2008 Lymelife Lymelife Jimmy Bartlett 2009 Paper Man Paper Man Christopher 2010 Scott Pilgrim vastaan maailma Scott Pilgrim vs. the World Wallace Wells 2011 Margaret Margaret Paul 2013 Movie 43 Movie 43 Neil 2015 Quitters Quitters Mr. Becker 2016 Wiener-Dog Wiener-Dog Brandon 2017 Infinity Baby Infinity Baby Ben 2021 No Sudden Move No Sudden Move Charley 2024 A Real Pain A Real Pain Benji Kaplan Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1996 Frasier Jimmy ”The Impossible Dream” 2001 Go Fish Andy ”Fish” Troutner 5 jaksoa 2015 Fargo Rye Gerhardt 2 jaksoa Long Live the Royals Peter 4 jaksoa 2018–2023 Succession Roman Roy 39 jaksoa 2020 Robot Chicken Joe Jonas, Nostradamusin harjoittelija 1 jakso 2022–2024 Solar Opposites Dodge Charger, Glen, Astronaut, Demon #1 (äänirooli) 7 jaksoa 2023 Agent Elvis Gabriel Wolf (äänirooli) 1 jakso Teenage Euthanasia Ref Mazos 1 jakso Scott Pilgrim Takes Off Wallace Wells (äänirooli) 8 jaksoa 2024 The Second Best Hospital in the Galaxy Dr. Plowp (äänirooli) 8 jaksoa ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt Luokka:Yhdysvaltalaiset lapsinäyttelijät
Archie Thompson

Archibald Gerald "Archie" Thompson (s. 23. lokakuuta 1978) on uransa lopettanut australialainen jalkapalloilija, joka edusti pitkään muun muassa belgialaista Lierseä ja maansa pääsarjassa pelaavaa Melbourne Victorya. 174 senttimetriä pitkän Thompsonin pelipaikka on hyökkääjä. Thompson on edustanut ammattilaisurallaan myös Carltonia, Marconi Stallionsia ja alankomaalaista PSV Eindhovenia, jossa hän voitti Alankomaiden mestaruuden vuonna 2006. Australian maajoukkueessa Thompson on pelannut 54 ottelua ja tehnyt niissä 28 maalia. Suuri maalimäärä on peräisin lähinnä 11. huhtikuuta 2001 pelatusta, 31-0 päättyneestä Australia - Amerikan Samoa -ottelusta, jossa hän teki ennätykselliset 13 maalia. Kyseessä oli MM-karsintojen yhden ottelun yhden pelaajan maaliennätys, ja tapaus, josta Thompson tunnetaan ympäri maailmaa. Maajoukkuedebyyttinsä hän teki helmikuussa 2001 Kolumbiaa vastaan pelatussa ottelussa. Thompson kuului maajoukkueeseen myös Saksan MM-kisoissa 2006, joissa hän ei kuitenkaan päässyt kertaakaan kentälle. == Lähteet == == Aiheesta muualla == *Thompson 2006 MM-kisojen sivuilla *Thompson FootballDatabase-tietokannassa Luokka:Australialaiset jalkapalloilijat Luokka:Vuonna 1978 syntyneet Luokka:Elävät henkilöt
Susan Sirma

Susan Sirma (s. 26. toukokuuta 1966) on kenialainen keskimatkojen juoksija. Sirma voitti Afrikan mestaruuskisoissa 1987 3 000 metrin juoksun mestaruuden ja juoksi 1 500 metrin juoksussa toiseksi. Vuonna 1991 hän sijoittui Tokion MM-kisoissa 3 000 metrillä kolmanneksi ja voitti myöhemmin samana vuonna Afrikan mestaruuden sekä 1 500 että 3 000 metrillä. ==Ennätykset== * 1 500 metrin juoksu: 4.04,94 * 2 000 metrin juoksu: 5.38,95 * 3 000 metrin juoksu: 8.39,41 * 5 000 metrin juoksu: 15.03,52 ==Lähteet== * ===Viitteet=== Luokka:Kenialaiset keskimatkojen juoksijat Luokka:Vuonna 1966 syntyneet Luokka:Elävät henkilöt
Porin ortodoksinen kirkko

Porin ortodoksinen kirkko eli Pyhän Apostoli ja evankelista Johannes Teologin kirkko on vuonna 2002 valmistunut ortodoksinen kirkko, joka sijaitsee Porissa Käppärän kaupunginosassa. Tiilirakenteisen kirkon on suunnitellut arkkitehti Matti Porkka. Porin ortodoksinen kirkko on pyhitetty Johannes Teologin eli evankelista Johanneksen muistolle. == Historia == Porin seudulla on ortodokseja noin 300. He ovat pääosiin siirtokarjalaisia tai heidän jälkeläisiään ja kuuluvat Tampereen ortodoksisen seurakunnan alaisuuteen. Ensimmäisen kerran ortodoksisen kirkon rakentamista suunniteltiin Poriin jo sotien jälkeen, mutta hanke toteutui vasta 2000-luvun alussa. Ennen omaa kirkkoa Porin ortodoksisella yhteisöllä oli käytössään V kaupunginosassa sijainnut rukoushuone, jonka tiloissa nykyään toimii Porin venäläinen ortodoksinen kirkko. Porin ortodoksisen kirkon vihki Helsingin metropoliitta Ambrosius 29. syyskuuta 2002. Tilaisuudessa olivat paikalla myös muun muassa arkkipiispa Leo sekä kulttuuriministeri Kaarina Dromberg. == Sisustus, pyhäinjäännökset ja kellot == Porin ortodoksisen kirkon ikonostaasi on Margit Linnun maalaama ja sen muista ikoneista on vastannut Harri Stefanius.Holstikko-Ojanen, Eliisa: "Porin ortodoksinen kirkko pyhitetään Johannes Teologille", Satakunnan Kansa 26.9.2002. Viitattu 8.6.2014. Kirkkoon ortodoksisen tradition mukaan sijoitetut pyhäinjäännökset ovat 1600-luvulla eläneen kreikkalaisen marttyyrimunkin luunsiruja ja ne ovat peräisin Ateenan lähistöllä sijaitsevasta Dau Pentelin luostarista.Ahonen, Hannamari: "Porin seudun ortodoksien kauan kaipaama kirkko vihittiin", Satakunnan Kansa 30.9.2002. Viitattu 8.6.2014. Porin ortodoksisen kirkon kellot on valettu Venäjällä Voronežin kaupungissa. Messingin ja tinan seoksesta valmistettuja kelloja on kaikkiaan kahdeksan, joista suurin painaa 640 kiloa ja pienin noin seitsemän kiloa.Nikka, Anne: "Uusissa kirkonkelloissa kaikuu vanha hengellinen perinne", Satakunnan Kansa 23.9.2002. Viitattu 8.6.2014. == Lähteet == ==Aiheesta muualla== *Porin Johannes Teologin kirkko ortodoksi.netissä Luokka:Porin nähtävyydet Luokka:Porin kirkkorakennukset Luokka:Suomen ortodoksiset kirkkorakennukset Luokka:Suomen kivikirkot
Farid Ghazi

Farid Ghazi (, s. 16. maaliskuuta 1974 Guelma, Algeria) on algerialainen entinen jalkapalloilija. 185 senttimetriä pitkän Ghazin pelipaikka oli hyökkääjä. ==Ura== Algerian maajoukkueessakin pelannut, ja maalin vuoden 2000 Afrikan mestaruuskisoissa Gabonin verkkoon tehnyt Ghazi edusti ennen HJK:a muun muassa ranskalaista ESTAC Troyesia ja kotimaassaan pelaavaa ES Guelmaa. Troyesin riveissä hän voitti Intertoto Cupin. Parin hyvän kauden jälkeen hän joutui valmentajan epäsuosioon Ramadanin viettämisen takia ja joutui lähtemään seurasta. Ghazin lempinimi on "Rudi". Hän sai nimen jo pikkupoikana saksalaistähti Rudi Völlerin mukaan. Ghazi solmi lokakuussa 2006 vuoden mittaisen jatkosopimuksen HJK:n kanssa. Hän oli ensimmäisenä kautenaan yksi liigan parhaista pelaajista ja teki 12 maalia liigassa ja 2 Suomen Cupissa. Hän ratkaisi Suomen Cupin finaalissa voiton HJK:lle. Lisäksi hän onnistui kerran UEFA-Cupissa irlantilaista Drogheda Unitedia vastaan. Kaudella 2007 Ghazi sai yhden ottelun pelikiellon, koska tuomari väitti Ghazin sanoneen häntä suomeksi rasistiksi. Tapaus oli epäselvä, koska Ghazi ei puhu suomea. Edes Palloliiton kurinpitovaliokunta ei päässyt ratkaisusta yksimielisyyteen. Tämän jälkeen huhuttiin miehen HJK-uran päättymisestä. Ghazi oli maajoukkuetauolla matkannut Algeriaan perheensä luoksi eikä ollut palannut Helsinkiin ajoissa, jolloin esimerkiksi Klubin 100-vuotisjuhlaottelu oli jäänyt häneltä väliin. http://www.mtv3.fi/urheilu/futis/uutiset.shtml/arkistot/futis/2007/06/537862 21\. kesäkuuta 2007 Ghazin ilmoitettiinkin lopettaneen koko pelaajauransa perhesyiden takia. http://www.mtv3.fi/urheilu/futis/uutiset.shtml/arkistot/futis/2007/06/538307 Myöhemmin Ghazi kuitenkin alkoi harjoitella kotimaassaan JSM Bejaïan kanssa. Syyskuussa 2007 hän sai oikeuden edustaa seuraa myös virallisissa otteluissa.http://www.hjk.fi/uutiset/?hae=4881 ==Meriitit== * Ilta-Sanomien tähtipelaaja: 2006 * Veikkausliigan vuoden hyökkääjä: 2006 * Algerian liigan paras maalintekijä 1999 (19 maalia/24 peliä) * Intertoto Cup 2001 * Suomen Cup 2006 * Ensimmäinen maaottelu: Liberia-Algeria 28.2.1999 == Lähteet == ==Aiheesta muualla== *Ghazi HJK:n sivuilla *Ghazi dzfoot.comissa *Ghazi Klubi- lehdessä *Ghazin maali vuodelta 2001 Troyesin riveissä Luokka:Algerialaiset jalkapalloilijat Luokka:Jalkapallon Suomen Cupin mestarit Luokka:Vuonna 1974 syntyneet Luokka:Elävät henkilöt
Länsi-Porin kirkko

Länsi-Porin kirkko sijaitsee Vähärauman kaupunginosassa, Porissa. Se on Länsi- Porin seurakunnan pääkirkko. Kirkon on suunnitellut arkkitehti Mikael Nordenswan, ja se valmistui vuonna 1960. Se peruskorjattiin viimeksi vuonna 1994. Noin 200-paikkaisessa kirkossa on mekaaniset, 11-äänikertaiset urut. == Lähteet == ==Aiheesta muualla== * *Länsi-Porin seurakunta Luokka:Porin kirkkorakennukset Luokka:Suomen kivikirkot Luokka:Vähärauma
Pokémon FireRed ja LeafGreen

Pokémon FireRed ja Pokémon LeafGreen ovat vuonna 2004 Game Boy Advancelle tehtyjä uudistettuja versioita peleistä Pokémon Red ja Blue. Pelikasettien värit ovat punainen (FireRed) ja vihreä (LeafGreen). FireRed-pelin kannessa on Charizard ja LeafGreenin kannessa Venusaur. LeafGreen ja FireRed ovat monella tavalla erilaisia kuin Pokémon Red ja Blue. Niissä esiintyy toisen sukupolven Pokémoneja, juoni on pidempi, grafiikka ja värimaailma on uudistettu Game Boy Advancen tyyliin sopivammaksi, ja lisäksi pelissä on enemmän toimintoja sekä enemmän hyökkäyksiä (TM ja HM) kuin alkuperäisissä peleissä. Maaliskuuhun 2008 mennessä peliä oli myyty lähes 12 miljoonaa kappaletta maailmanlaajuisesti.Nintendon pelien myyntimäärät Japanissa julkaistiin alun perin pelit Pokémon Red ja Green ja myöhemmin paranneltu Blue-versio, mutta länsimaisten, japanilaiseen Bluehun pohjautuvien käännösten nimiksi tulivat Red ja Blue. Uusintajulkaisut on kuitenkin nimetty Redin ja Greenin mukaan myös länsimaissa. ==Lähteet== Luokka:Game Boy Advance -pelit FireRed ja LeafGreen Luokka:Tietokoneroolipelit Luokka:Vuoden 2004 videopelit
Ludlow (kone)

Ludlow-valinkone on chicagolaisen Ludlowin valinkonetehtaan mukaan nimetty latomakone, jolla tehdään kirjapainossa tarvittavia painolaattoja. Valinkone kehitettiin alun perin kirjapainojen otsikonladontatarpeeseen, sillä niitä eivät normaalit latomakoneet tai käsinladonta pystyneet tuottamaan. Otsikoiden valmistuksen lisäksi konetta käytettiin myös muuhun lyhyeen ladontaan. Ludloweja alettiin käyttää kirjapainoissa 1920-luvulla. Käytettäessä Ludlowin valinkonetta, valitaan aluksi halutut kirjasimet Ludlowin matriisiregaaleista ja ladotaan ne riviin latomahakaan, sen jälkeen rivi asetetaan koneeseen, joka valaa ja höylää sen oikeankokoiseksi. Höylätty rivi voidaan sitten latoa painokuntoon. Lopuksi latoja poistaa matriisirivin koneesta ja purkaa sen takaisin kasteihin. Ludlowilla on mahdollista valmistaa 6 tai 12 pisteen kokoisia välisteitä ja täyteloittoja. Kone voidaan myös automatisoida latomaan yhtä ja samaa lausetta, sanaa, kirjainta tai muuta merkkiyhdistelmää kunnes se keskeytetään. Tällä tavalla Ludlow-konetta voidaan käyttää kirjasinten valuun muita kohopainolatomon tarpeita varten. == Katso myös == * Kirjapainotaito * Ludlow Luokka:Kirjapainotaito
Nambu (pistooli)

Nambu Taisho 14 () on japanilainen 8 × 22 millimetrin Nambu-kaliiperinen itselataava pistooli, joka oli Japanin keisarillisen armeijan ja laivaston käytössä vuodesta 1925 toisen maailmansodan loppuun, Japanin rannikkovartiosto käytti Nambuja vielä 1960-luvulla. Aseen toimintamekanismin suunnitteli alun perin vuonna 1906 kenraali Kijirō Nanbu. Vuonna 1926 sarjatuotantoon tullut Taisho 14 oli parannettu versio Taisho 4 -pistoolista. Aiempi kahvavarmistin on korvattu aseen kyljessä liipasimen yläpuolella olevalla varmistinvivulla. Ampuessa piippu, lukko ja kehys perääntyvät yhdessä noin viiden millimetrin matkan. Piipun liike pyöräyttää rungossa olevaa kytkinkappaletta, jolloin lukko irtoaa ja jatkaa matkaansa taakse. Lukko palautuu eteen kahden jousen voimalla työntäen uuden patruunan piippuun. Aseessa on luistin sisällä liikkuva lukko, jonka viritys tapahtuu vetämällä aseen perässä näkyvästä viritysnupista. Alkujaan, vuodesta 1926 aseita valmisti Tokion maavoimien asevarikko, mutta vuodesta 1934 tuotannon aloitti myös Nanbun oma tehdas Kokubunjissa; toisen maailmansodan aikana pistooleja valmisti myös Nagoyan maavoimien asevarikko. Vuoden 1939 syksyyn asti pistoolit valmistettiin pienellä liipasinkaarella, mutta siitä eteenpäin suurella, aseen käytön hansikkaat kädessä mahdollistavalla liipasinkaarella. Aseen kokonaisvalmistusmääräksi on arvioitu noin 282 000 kappaletta. == Lähteet == * == Aiheesta muualla == * Nambu World: Teri’s WWII Japanese Handgun Website * Modern Firearms: Nambu type 14 * Typ Taisho 14 Luokka:Pistoolit Luokka:Keisarillisen Japanin armeija
Intel Pentium M

Intel Pentium M on P6-arkkitehtuuriin pohjautuva kannettaviin tietokoneisiin suunniteltu suoritin. Suoritinta ei virallisesti myydä pöytäkoneisiin lainkaan, mutta jotkin emolevyvalmistajat ovat tehneet pöytäkone-emolevyjä, joihin Pentium M -suorittimen saa asennettua. Pentium M sisältää lukuisia parannuksia edeltäjäänsä Intel Pentium III:een nähden, mm. * Väylä on vaihdettu Pentium 4:n käyttämään neloiskellotettuun väylään. * Lisätty tuki SSE2-käskyille * Liukuhihnaan on tehty joitain sisäisiä parannuksia * Suorittimeen on lisätty hyvin kehittyneet virransäästöominaisuudet. * Välimuistin (Cache) kokoa kasvatettu == Banias == Ensimmäiset Pentium M -suorittimet perustuivat ytimeen koodinimeltään Banias, ja ne julkistettiin vuonna 2003. Banias oli valmistettu 0,13 µm:n valmistustekniikalla, ja siinä oli 1 megatavu L2-välimuistia. Suoritin toimi 64-bittisellä 4*100 MHz väylällä. Nopein Banias-pohjainen Pentium M -suoritin kävi 1,7 GHz:in kellotaajuudella. Nopeimmat Banias-pohjaiset Pentium M -suorittimet kuluttivat täydessä rasituksessa 24,5 W tehoa. Suorittimesta oli saatavilla myös pienemmällä käyttöjännitteellä toimivia vähävirtaisempia LV- ja ULV-malleja. Näiden enimmäiskellotaajuus oli perusmallia pienempi, ja ne oli tarkoitettu erityisen pienikokoisiin kannettaviin tietokoneisiin. == Dothan == Seuraava versio oli koodinimeltään Dothan. Dothan oli valmistettu 0,09 µm:n valmistustekniikalla, ja siinä oli 2 MB L2-välimuistia. Dothan toimi suurimmillaan 2,26 GHz:n kellotaajuudella. Dothanin myötä Pentium M -suorittimissa siirryttiin kellotaajuuden mukaisesta nimeämiskäytännöstä mallinumeron mukaiseen nimeämiskäytäntöön. Kaikkien Pentium M -suorittimien ensimmäinen numero on 7, viimeinen numero ilmaisee väylätaajuuden, 0 = 4*133MHz = 533FSB väylä, 5 = 4*100MHz = 400FSB väylä. Keskimmäinen numero vaihtelee kellotaajuuden mukaan. Dothan-pohjaiset Pentium M -suorittimet kuluttavat rasituksessa enimmillään 21 wattia sähköä, eli hiukan edeltäjäänsä vähemmän. Virrankulutus levossa oli kuitenkin hiukan kasvanut Baniaksesta, johtuen uuden valmistustekniikan aiheuttamasta suuremmasta vuotovirrasta. == Seuraajat == Seuraavan sukupolven malli, koodinimeltään Yonah, valmistettiin 0,065 µm:n valmistustekniikalla. Se oli kaksoisydinprosessori, eli sisälsi kaksi suoritinta samalla piirillä. Yonah oli ensimmäinen tuplaydin-pc- suoritin, jossa ytimillä oli yhteinen L2-välimuisti. Yonahia ei kuitenkaan enää myyty Pentium M -nimellä, vaan nimellä Intel Core Duo, vaikka se pohjautuukin P6-arkkitehtuuriin. Sekaannusta lisää se, että Intelin seuraavan kokonaan uuden suoritinarkkitehtuurin suorittimia myydään nimellä Intel Core 2 Duo, vaikka kyseessä on täysin uusiksi suunniteltu suoritin. Pentium_M
Ludlow

Ludlow on noin asukkaan maalaiskaupunki Shropshiren kreivikunnassa läntisessä Keski-Englannissa, Temejoen varrella. Kaupunki elää matkailusta, maataloudesta ja teollisuudesta, joka tuottaa hienomekaniikkaa, huonekaluja ja maatalouskoneita. Normannisyntyinen De Lacyn suku alkoi rakentaa Ludlow’n linnaa ilmeisesti vuonna 1085 turvatakseen Walesin vastaisen rajan ja alistaakseen valtaansa seudun anglosaksilaisen väestön. Linnan valmistuttua sen ympärille perustettiin ruutukaavaa noudattava kaupunki, josta on ensimmäinen kirjallinen maininta vuodelta 1138. Kaupungin ja linnan ympärille alettiin pystyttää vuonna 1233 muuria, jossa oli seitsemän porttia. Yksi portti ja suurin osa muurista on säilynyt nykypäiviin saakka. Kaupunkilaiset vannoivat uskollisuutta Yorkin suvulle, jolta he saivat vastineeksi suurimman osan erioikeuksistaan – kun Edvard IV kruunattiin Englannin kuninkaaksi 1461, Ludlow’n linna siirtyi kruunun omistukseen ja Ludlow sai kaupunkioikeudet. Strategisen sijaintinsa vuoksi Ludlow oli viimeinen Shropshiren linnoituksista, joka antautui (1646) parlamentaristeille Englannin sisällissodassa. Ludlow oli 1700- ja 1800-luvuilla suosittu asuinpaikka, jonne kreivikunnan yläluokka rakensi elegantteja kivitaloja. Käsineiden valmistuksesta tuli merkittävä teollisuudenhaara, minkä ohella kaupungissa tuotettiin nauloja ja tekstiilejä. 1800-luvun alussa Ludlow’n väkiluku kasvoi voimakkaasti, ja rautatie saapui kaupunkiin 1853. Ludlow’ssa on useita ristikkorakenteisia ja yrjöjenaikaisia taloja. Suurikokoisessa Pyhän Laurentiuksen kirkossa on korkea keskustorni ja lasimaalauksia 1300- ja 1400-luvuilta. Sen kirkkomaahan on haudattu runoilija A. E. Housmanin tuhkat. Keskiaikainen Temejoen silta on suojeltu muinaismuistona. == Lähteet == ==Aiheesta muualla== Luokka:Asutut paikat Shropshiressä Luokka:Englannin kaupungit Luokka:Englannin kunnat
Delhin sulttaanikunta

Delhin sulttaanikunta tarkoittaa niitä viittä islaminuskoista dynastiaa, jotka hallitsivat Pohjois-Intiassa yleensä Delhi pääkaupunkinaan vuosina 1206–1526. Niitä olivat mamelukit eli orjadynastia (1206–1290), Khalji-dynastia (1290–1320), Tughluq-dynastia (1320–1413), Sayyid-dynastia (1414–1451), ja Lodi-dynastia (1451–1526). Arabit olivat jo 700-luvun alussa valloittaneet alueita Induksen suulta. Myöhemmin turkinsukuiset muslimit työntyivät syvemmälle Intiaan ja seldzukkipäällikkö Muhammad Ghurin valloitti 1100-luvun lopussa läntisen Pohjois-Intian. Hänen kenraalinsa, orjataustainen mamelukki Qutb-ud-din Aybak julistautui sulttaaniksi ja perusti Delhin sulttaanikunnan 1206. Sen valta keskittyi varuskuntakaupunkeihin ja talous perustui verojenkeruuseen ja ryöstösaaliin kokoamiseen.Kumar, 2013 Sulttaanikunnan hallinto nojautui alempiin yhteiskuntaluokkiin sekä orjiin, joita käytettiin korkeissakin asemissa hallinnossa ja armeijassa. Myös myöhemmät sulttaanikunnat turvautuivat samaan keinoon, jonka avulla pyrittiin lisäämään hallinnon vakautta. Sulttaanikunnan pohjalta alkoi kehittyä erityinen intialainen islam, mutta hindulaisuus ei kadonnut sen rinnalta. Timur Lenk hävitti sulttaanikuntaa vuonna 1398 aiheuttaen hajaannusta. Vuosina 1350–1550 sulttaanikunta oli vajonnut taantumaan. 1400-luvun lopulla Lodi-dynastia nosti Delhin uudelleen Pohjois-Intian hallitsevaksi voimaksi. Valtakunnan hävitti lopullisesti Mogulivaltakunnan perustaja Babur vuonna 1526. Intiassa asuu nykyään maailman toiseksi suurin muslimiväestö, 172 miljoonaa vuonna 2016, mutta se on silti vain 15% Intian koko väkiluvusta. ==Lähteet== * * === Viitteet === Luokka:Intian kuningaskunnat Luokka:Sulttaanikunnat Sulttaanikunta Luokka:Seulonnan keskeiset artikkelit Luokka:Islamin historia Luokka:Islamin leviäminen
Karhunkierroksen luontokeskus

Karhunkierroksen luontokeskus on Sallan kunnassa Hautajärven kylässä sijaitseva Basecamp Oulangan ylläpitämä opastuskeskus. Keskus tarjoaa tietoa eritoten Oulangan kansallispuistosta sekä muusta alueen luontoon liittyvistä aiheista. Karhunkierroksen vaellusreitti saa alkunsa luontotalolta. Muita palveluita ovat mm. kahvila sekä alueen kalastuslupien ja karttojen myynti. Luontokeskusta uudistettiin vuonna 2006, ja uudistettu keskus avattiin 30. kesäkuuta 2006. Luontokeskuksen aiempi nimi oli Hautajärven luontotalo. Nimi vaihtui syyskuussa vuonna 2014. == Lähteet == * http://basecampoulanka.fi/ Luokka:Suomen luontokeskukset Luokka:Sallan rakennukset ja rakennelmat Luokka:Sallan nähtävyydet Luokka:Karhunkierros
Stereotypia (kirjapaino)

Matriisi- ja stereotypiamenetelmää käytettiin kohopainoon perustuvissa kirjapainoissa monistamaan kohopainokirjakkeilla valmistettu ladelma muotin kautta uudeksi, metallista valetuksi kopioksi, matriisiksi. Stereotypiatekniikan avulla yhdestä latomuksesta voitiin puristaa matriisipahveille niin monta matriisia kuin tarvetta oli: jokaiselle kirjapainolle voitiin sitten lähettää oma pahville painettu kuvionsa. Tästä matriisipahvista jokainen kirjapaino pystyi sitten valamaan käyttöönsä oman stereotypialaatan. Stereotypialaattoja käytettiin erityisesti lähetettäessä samaa mainosta usealle eri kirjapainolle, joskin se vaikutti myös rotaatiopainokoneiden kehitykseen ja sanomalehtien painamiseen entistä nopeammalla tahdilla. == Matriisin valmistaminen == Stereotyyppilaatan valmistamista varten tarvitaan matriisipahvia. Se on erikoisvalmisteista paperia, jonka on kestettävä 350–375 asteen lämpö, jotta se kestäisi metallin valamisen. Ennen käyttöä märkämatriisipahvi liotetaan likomäräksi, jotta painopinnan pienimmätkin yksityiskohdat voisivat painua siihen. Kun haluttu ladelma on valmis, se suljetaan kehilöön. Ladelman ympärille asetetaan kirjakkeiden kokoiset teräsloitot, jotka puristavat matriisin reunat tasaisiksi. Suorat ja tasaiset reunat ovat välttämättömiä, jotta laatta aikanaan saataisiin valettua kelvolliseen asuun. Ladelmaan voidaan sijoittaa vierekkäin sekä latomakoneessa valmistettuja rivejä että puukirjasimiakin, koska nämä kaikki jättävät jäljen matriisipahviin. Ladelman päälle asetetaan matriisipahvi ja tämän päälle puristushuopa, paperiarkkeja, toinen huopa tai mahdollisesti metalli- tai muovilevy, käyttäjän toivomusten ja matriisin laadun mukaan. Itse matriisi puristetaan kovassa paineessa joko matriisipuristimessa tai kalanterissa. Puristin voi olla kylmä tai lämmin. Lämmintä puristinta käytetään, kun matriisi ei saisi kutistua, kuten esimerkiksi monivärisissä painotöissä. == Matriisista stereotyypiksi == Tasonmuotoiset stereotypialevyt valmistetaan tasovalinlaitteessa. Kun stereotyyppi on asetettu valinlaitteeseen, valutetaan siihen sulaa metallia käsikaukalolla. Ennen kuin stereotyyppia aletaan painaa, liimataan sen taakse kuitenkin paperiliuska, joka jää kiinni raakaan levyyn. Valamisen jälkeen kuuma levy jäähdytetään. Levy viimeistellään sahaamalla ja höyläämällä levyn syrjiä ja pohjaa. == Stereotypioinnin vaikutuksesta == Paperimatriisien valmistamisella oli myös erittäin merkittävä osa rotaatiopainokoneiden kehityksessä: se tarjosi mahdollisuuden valmistaa sylinteripainolevyjä, toisin sanoen puolipyöreäksi valettuja stereolaattoja, jotka voitiin sitten asettaa sylinteripainokoneeseen. Sylinteripainamista käytettiin paljon erityisesti sanomalehtien valmistamisessa, sillä jatkuvasti pyörivä painolaatta takasi sanomalehdelle painamisnopeuden, jota yksinkertaisella, arkki kerrallaan painavalla koneella ei ollut mahdollista saavuttaa. Luokka:Kirjapainotaito
Ludlow-epookki

Ludlow on geologinen ajanjakso; siluurikauden osa, joka on nimetty englantilaisen Ludlowin kaupungin mukaan. Se kesti noin neljän miljoonan vuoden ajan, suunnilleen 420 miljoonaa vuotta sitten. Ludlowaikaa on kutsuttu myös Ludolow-epookiksi koska se on kauden osa; toisalta, epookki kestää muutamista miljoonista pariinkymmeneen miljoonaan vuoteen, ja sitä lyhyempi aikakausi on nimeltään vaihe.Korpela == Lähteet == Luokka:Paleotsooinen maailmankausi
Aliisa

Aliisa tai Alisa on naisen etunimi, jonka nimipäivää vietetään 14. heinäkuuta. Nimi on ollut suomalaisessa almanakassa ensimmäisen kerran vuonna 1880 muodossa Alisa ja vuodesta 1950 lähtien muodossa Aliisa. Suomessa on vuoden 2019 loppuun mennessä ollut 9 146 Aliisaa ja 9 450 Alisaa. Aliisa ja Alisa ovat suomenkielisiä muunnoksia ranskalaisesta nimestä Alice, joka puolestaan juontuu saksalaisesta Adelheid-nimestä (alun perin Adalheidis), joka merkitsee jalolaatuista. == Tunnettuja Aliisa- ja Alisa-nimisiä == * Alisa Aalto, suomalainen pikajuoksija * Alisa Camplin, australialainen freestylehiihtäjä * Alisa Drei, suomalainen taitoluistelija * Alisa Galljamova, venäläinen shakin suurmestari * Alisa Hokkanen, suomalainen jalkapalloilija * Alisa Kettunen, suomalainen salibandyn pelaaja * Alisa Mikonsaari, suomalainen taitoluistelija * Aliisa Pulkkinen, suomalainen näyttelijä * Alisa Pöllänen, suomalainen salibandyn pelaaja * Aliisa Syrjä, suomalainen laulaja-lauluntekijä * Alisa Vainio, suomalainen kestävyysjuoksija * Alisa Virtanen, suomalainen keskipitkän matkan juoksija * Alisa Weilerstein, yhdysvaltalainen sellisti * Alisa Žambalova, venäläinen maastohiihtäjä ==Kuvitteellisia Aliisoja ja Alisoja== * Aliisa, Siiri Angerkosken näyttelemä nimihenkilö televisioelokuvassa Aliisa * Aliisa, Noidan oppilas ja tyttärentytär Muumilaakson tarinoissa * Aliisa, animaatiosarjassa Aliisa ja yksisarvinen * Alisa Bosconovitch, robotti Tekken 6: Bloodline Rebellionissa == Lähteet == Luokka:Etunimet
Reign in Blood

Reign in Blood on yhdysvaltalaisen thrash metal -yhtye Slayerin kolmas virallinen studioalbumi, joka on nauhoitettu ja julkaistu alun perin vuonna 1986 Def Jam Recordingsin kautta. Reign in Blood on Slayerin kenties arvostetuin albumi. Esimerkiksi musiikkilehti Guitar Worldin lukijaäänestyksessä albumi nostettiin sijalle 29 listalla, jossa nimettiin sata historian parasta kitara-albumia. Myös Kerrang-lehti nimesi albumin kaikkien aikojen parhaimmaksi thrash metal -albumiksi, ja Metal Hammer nimesi vuonna 2006 albumin parhaimmaksi metallialbumiksi kahteenkymmeneen vuoteen. Levyn tuottajana toimi yhtyeen jäsenten lisäksi Rick Rubin. Reign in Blood on kokonaisuudessaan Slayerin nopeimpia kappaleita sisältävä albumi. Kappaleessa ”Necrophobic” tempo on peräti 248 iskua minuutissa. ==Taustaa== Slayerin kolmas täyspitkä, 7. lokakuuta 1986 julkaistu studioalbumi oli yhtyeen ensimmäinen levytys tunnetun tuottajan Rick Rubinin kanssa. Rubinin panostuksen myötä yhtye teki läpimurtonsa metallimusiikin valtavirtaan, ja sai myönteisen vastaanoton kriitikoilta ja faneilta. Muun muassa brittiläinen Kerrang!-lehti julisti levyn ”maailman rankimmaksi levytykseksi”. Levyn julkaisu viivästyi levy-yhtiöiden ja jakelijoiden vastahakoisuuden vuoksi, sillä albumin kansitaide ja sen sisältämät sanoitukset koettiin rajuina. Erityisesti albumin avausraita, ”Angel of Death”, joka käsitteli Josef Mengelen hirmutekoja Auschwitzin kuolemanleirillä, sai kovaa arvostelua osakseen. Yhtyeen jäseniä syytettiin natsimielisyydestä ja rasistisista kannanotoista, mutta he puolustautuivat toteamalla, että Tom Araya ja Dave Lombardo ovat latinalaisamerikkalaista syntyperää, ja albumin tuottanut Rick Rubin on juutalainen.Kerry King: Maniac. Guitar Legend. Botanist? Tämän lisäksi yhtyeen jäsenet ovat halunneet painottaa, etteivät ihannoi sanoituksiensa kuvailemia ihmisiä ja heidän tekojaan, vaan ovat vain aiheista kiinnostuneita.Slayer's Tom Araya on Satanism, serial killers and his lovable kids Kiistoista huolimatta albumi oli yhtyeen ensimmäinen, joka pääsi Yhdysvaltain albumilistalle sijalle 94, ja myöhemmin siitä tuli yhtyeen ensimmäinen kultaa myynyt albumi. ==Kappaleet== ==Jäsenet== *Tom Araya – bassokitara, laulu *Jeff Hanneman – kitara *Kerry King – kitara *Dave Lombardo – rummut == Arviot == * Allmusic: Allmusic review * The Rolling Stone Album Guide: The Rolling Stone Album Guide * Stylus Magazine: A+Stylus Magazine * Robert Christgau: B+Robert Christgau ==Saavutukset== ===RIAA:n sertifikaatit=== RIAA:n sertifikaatti Myöntämispäivä RIAA Gold & Platinum search Gold 20. marraskuuta 1992 ==Lähteet== == Aiheesta muualla == * * Luokka:Vuoden 1986 albumit Luokka:Slayerin albumit Luokka:Rick Rubinin tuottamat albumit